छेड़छाड़ के आरोप में जिसे पीटा, गंजा किया, वही निकला प्रेमी

राजकोट। शहर में गत 27 मार्च को एक युवक का अपहरण कर लिया गया था। जिला गार्डन इलाके में ले जाकर कुछ लोगों ने उसे बेरहमी से पीटा और इसके बाद गंजा कर छोड़ दिया था। युवक को एक लड़की से छेड़छाड़ के आरोप में पीटा गया था। अब इस मामले में एक नया मोड़ आ गया है कि पीड़ित उसी लड़की का प्रेमी है। यह खुलासा पीड़ित लड़के के पिता ने किया है। उन्होंने लड़की द्वारा लिखे कई लव-लेटर भी जारी कर दिए हैं और आरोपियों के खिलाफ कानूनी कार्रवाई की मांग की है।

क्या है मामला:

राजकोट में रहने वाले और पेशे से वकील वासुदेवभाई पंड्या के बेटे मयूर का 27 मार्च को कुछ लोग अपहरण कर ले गए थे। इसके बाद बेरहमी से उसकी पिटाई कर गंजा कर दिया था। इतना ही नहीं, उसे पुलिस के हवाले भी कर दिया गया था। दरअसल मयूर को पिटाई करने वाले उसकी प्रेमिका के परिजन थे।

पिता ने पेश किए सुबूत:

मयूर के पिता वासुदेवभाई का इस बारे में कहना है कि उनका बेटा बेकसूर है। जिस लड़की को छेड़ने का उस पर आरोप लगाया जा रहा है, वह उसकी प्रेमिका है। वासुदेव ने मयूर और उसकी प्रेमिका के लव लेटर सहित कई फोटो भी पुलिस थाने में पेश किए हैं।



आगे की स्लाइड्स में देखें, प्रेमिका के साथ मयूर की फोटो: